**Ministru kabineta rīkojuma projekta**

**“Par finansējuma piešķiršanu nevalstiskajām organizācijām projektu īstenošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Ministru kabineta (turpmāk – MK) 2003. gada 29. aprīļa noteikumos Nr. 236 “Aizsardzības ministrijas nolikums” noteikto funkciju izpildi, viens no Aizsardzības ministrijas (turpmāk – AM) uzdevumiem ir izstrādāt jaunatnes militāri patriotiskās audzināšanas politikas pamat­nostādnes (apakšpunkts 5.13). Atbilstoši minēto MK noteikumu 6.10. apakšpunktam AM pienākums ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām (turpmāk – NVO) lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē. Minēto noteikumu 7.2. apakšpunkts nosaka iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. AM ir ieinteresēta sadarboties ar NVO, kuru darbības mērķis saskan ar AM noteiktajiem uzdevumiem, un iespēju robežās finansiāli atbalstīt to organizētos projektus. Finansējums NVO projektiem 2021. gadā piešķirams saskaņā ar likuma “Par valsts budžetu 2021. gadam” 30. pantu. 2021. gadā AM finansējumu plāno piešķirt saskaņā ar AM 2020. gada 1. decembra Sabiedrisko attiecību padomes sēdes lēmumu (Nr. 1/3-7.1/258), kas pieņemts, pamatojoties uz AM pieejamo finansējumu un biedrību iesniegtajiem projektu pieteikumiem un to atbilstību noteiktajam mērķim – jaunatnes patriotiskās audzināšanas veicināšanai un militārās vēstures liecību saglabāšanai.Izvērtējot biedrību iesniegto projektu pieteikumu atbilstību noteiktajam mērķim veicināt jaunatnes patriotisko audzināšanu un saglabāt militārās vēstures liecības, AM ir apstiprinājusi projektu pieteikumus šādā apmērā:Latvijas Nacionālo karavīru biedrības (LNKB) projektu “Latviešu karavīrs – cīnītājs, patriots, savas valsts un tautas aizstāvis” - par 18 000 *euro;*Latvijas Nacionālo partizānu apvienības (LNPA) projektu “Latvijas Republikas jaunatnes izglītošana par nacionālo partizānu kustību Latvijā” par 19 350 *euro*;Latviešu strēlnieku apvienības (LSA) projektu “Strēlnieki Latvijai” par 5880 *euro*;Latviešu virsnieku apvienības (LVA) projektu “Jaunatnes patriotiskā audzināšana” par 4300 *euro*.Īstenojot NVO iesniegtos projektus, tiks veicināta jaunatnes patriotiskā audzināšana un militārās vēstures liecību saglabāšana, sabiedrības informētība par latviešu karavīru vēsturisko lomu neatkarības cīņās un latviešu karavīru un partizānu darbību Otrā pasaules kara laikā un nacionālo partizānu pretošanās kustību okupācijas laikā. Projektu uzdevums ir informēt par valstiski svarīgiem notikumiem, kas sekmējuši valstiskās neatkarības un suverenitātes iegūšanu, veicinot patriotisko audzināšanu un palīdzot saglabāt militārās vēstures liecības.Projektu īstenošana plānota saskaņā ar valstī noteiktajiem ierobežojumiem epidemioloģiskās situācijas dēļ.Katru gadu AM budžetā ir paredzēti finanšu līdzekļi NVO projektu atbalstam ar mērķi veicināt jaunatnes patriotisko audzināšanu un saglabāt militārās vēstures liecības.2020. gadā NVO projektu realizēšanai finansējums tika piešķirts ar MK 04.03.2020. rīkojumu Nr. 81šādiem NVO projektiem:LNKB projektam “Latviešu karavīrs – cīnītājs, patriots, savas valsts un tautas aizstāvis” - par 16 650 *euro;*LNPA projektam “Latvijas Republikas jaunatnes izglītošana par nacionālo partizānu kustību Latvijā” par 13 500 *euro*;LVA projektam “Jaunatnes patriotiskā audzināšana” par 7500 *euro*;LSA projektam “Strēlnieki Latvijai” par 9880 *euro.*2021. gada AM budžeta programmā 34.00.00 “Jaunsardzes centrs” ir pieejami līdzekļi, kurus kā dotācijas iespējams piešķirt NVO sadarbības projektu īstenošanai ar Jaunsardzes centru, veicinot Jaunsardzes kustības pilnveidi, jaunatnes padziļinātu izpratni par militāro vēsturi un iesaisti patriotiskos piemiņas pasākumos.Aizsardzības ministrija 2021. gadā nodrošinās MK rīkojuma projekta izpildi tai piešķirto valsts budžeta līdzekļu ietvaros no budžeta programmas 34.00.00 “Jaunsardzes centrs”. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības nozares veterānu NVO, jaunsargi un jaunieši. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidenta biedrs,

aizsardzības ministrs Artis Pabriks

Daiga Ozola, 67335273

Daiga.Ozola@mod.gov.lv